Pariwisata ring Filipina

Pariwisata ring Filipina inggih punika sektor sané mabuat pisan ring Ékonomi Filipina. Industri pamargian saha pariwisata ngicénin pituut 8,6% ring PDB panegara ring warsa 2023; puniki kirang saking 12,7% sané kacatet ring warsa 2019 sadurung gering agung COVID-19. Pariwisata pasisi, sané ngranjing ring parikrama pasih miwah nyilem, ngawetuang 25% saking pikolih pariwisata Filipina, sané dados wit pangupa utama ring séktor punika. Tetujon sané kasub ring para wisatawan minakadi Boracay, Palawan, Cebu miwah Siargao. Duk punika Filipina sampun manggihin tantangan politik lan sosial sané sampun ngawinang industri pariwisatanyané, panegara puniki taler sampun ngambil langkah-langkah anggén nanganin pikobet-pikobet punika. Saking makudang-kudang warsa sané sampun lintang, sampun wénten utsaha nincapang stabilitas politik, nincapang pidabdab kaamanan, miwah ngajegang inklusivitas sosial, makasami punika prasida ngawantu ngawéntenang palemahan sané sayan becik majeng ring pariwisata, sekadi réhabilitasi Boracay.

Ring warsa 2023, 6,21 yuta warga Filipina sane makarya ring industri pariwisata . lan ring warsa 2024, Filipina ngamolihang ₱760,5 miliar (US$13,1 miliar) saking pikolih wisatawan asing, sané akéhan mawit saking Koréa Kelod, Amérika Serikat lan Jepang. Negara puniki ngamolihang akéhnyané 5.360.682 wisatawan mancanegara ring warsa 2015 malarapan antuk kampanye pariwisatanyané It's More Fun in the Philippines! Daweg 2019, akéh pangrauh wisatawan mancanegara ngantos puncaknyané 8,260,913.

Negara puniki taler dados genah silih sinunggil 7 Kaajaiban Palemahan Anyar, Taman Nasional Aungan Puerto Princesa, lan silih sinunggil 7 Kota Kaajaiban Anyar, Kota Tetamian Vigan. Puniki taler genah nem Situs Tetamian Jagat UNESCO sané kasebar ring sia genah sané matiosan, tiga UNESCO cagar biosfér, tiga UNESCO tetamian budaya ten benda, papat tetamian dokuménter kenangan UNESCO jagat, tiga kota kréatif UNESCO, kalih kota Tetamian Jagat UNESCO, pitu Ramsar, miwah kutus Taman Tetamian ASEAN.

 Pustaka